
REFERAT

privind aprobarea realizării lucrărilor de extindere la 
iluminatul public în municipiul Timişoara – zona de sud

În conformitate cu Ordonanţa 42/2003 prin Hotărârea Consiliului Local al Municipiului Timişoara  nr. 139 din 29.03.2005 s-a hotărât concesionarea Serviciul de Iluminat Public. Ca urmare, prin licitaţie publică deschisă serviciul a fost concesionat încheindu-se contractul de concesiune: SC 2005-18128 din 21.10.2005 şi Act Adiţional nr. 2 din 12.02.2008 cu S.C. AEM S.A. în Zona de Sud faţă de Canalul Bega, având obiectul extindere, modernizare şi întreţinere iluminat public. 

Având în vedere cele de mai sus precum şi solicitările cetăţenilor  propunem aprobarea  realizării următoarelor lucrări de investiţii în cadrul contractului mai sus menţionat din fondurile  bugetului alocat pentru Compartimentul Iluminat Public aferent contractului de concesiune SC2005-18128 din 21.10.2005.

 Menţionăm că valoarea lucrărilor de iluminat arhitectural, modernizare şi extindere a sistemului de iluminat public pe partea de sud a Municipiului conform contractului mai sus menţionat este de 22.516.421,69 lei fără TVA adică 6.524.986 euro fără TVA, iar valoarea totală a lucrărilor propuse care rezultă din studiile de fezabilitate este de  1.206.666,90 lei fără TVA adică 349.677,43 Euro fără TVA (1 Euro = 3,4508 lei la data de 08.08.2005. Decontarea se face conform articolului 9 din contractul SC2005-18128 din 21.10.2005). 

	EXTINDERI RETELE DE ILUMINAT PUBLIC, ZONA DE SUD:

	- SF lucrarea nr. 4/2011: Extindere reţea de iluminat public prin pozare subterană pe străzile : Neajlov (parţial), Nicolae Stoica de Haţeg (parţial), Dimitrie Dinicu (parţial), Jakob Ehler (parţial), Irene Mokka (parţial), Calea Urseni nr. 129

- SF lucrarea nr. 5/2011: Extindere reţea de iluminat public prin pozare subterană în zona delimitată de străzile : Martir Dumitru Jugănaru, Cheia (A. Ferkel Şuteu), Azuga, măgura, Crivaia – careu de blocuri
- SF lucrarea nr. 6/2011: Extindere reţea de iluminat public  prin pozare subterană pe străzile : Lacului (parţial), Fructelor (parţial), Fraternităţii (parţial), Pavel Jumanca (parţial), Stiinţei, Intrarea Petalelor (parţial), Intrarea Cerceilor (parţial)”.
- SF lucrarea nr. 7/2011: Extindere reţea de iluminat public prin pozare subterană pe str. Viitorului
- SF lucrarea nr. 8/2011: Iluminat arhitectural Biserica Ortodoxă Română (Catedrala Veche) din Piaţa Alexandru Mocioni

